
TITLUL V: Asistenta medicala comunitara
*) - TITLUL V intra în vigoare la 30 de zile de la publicare (n.n. - vezi art. 863 lit. b)

CAPITOLUL I: Dispozitii generale

Art. 126
(1)Dispozitiile prezentului titlu reglementeaza serviciile si activitatile din domeniul asistentei medicale comunitare.
(2)Asistenta medicala comunitara cuprinde ansamblul de activitati si servicii de sanatate organizate la nivelul comunitatii pentru solutionarea problemelor medico-sociale ale individului, în vederea mentinerii acestuia în propriul mediu de viata si care se acorda în sistem integrat cu serviciile sociale.

Art. 127
(1)Asistenta medicala comunitara presupune un ansamblu integrat de programe si servicii de sanatate centrate pe nevoile individuale ale omului sanatos si bolnav, acordate în sistem integrat cu serviciile sociale.
(2)Programele si serviciile de asistenta medicala comunitara se realizeaza în concordanta cu politicile si strategiile Ministerului Sanatatii Publice, Ministerului Muncii, Solidaritatii Sociale si Familiei, Autoritatii Nationale pentru Persoanele cu Handicap, Agentiei Nationale pentru Protectia Familiei, ale altor institutii ale autoritatii locale cu responsabilitati în domeniu, precum si cu cele ale autoritatilor locale.

CAPITOLUL II: Organizarea si functionarea asistentei medicale comunitare

Art. 128
(1)Pentru coordonarea programelor nationale de asistenta medicala comunitara se înfiinteaza Comisia Interdepartamentala pentru Asistenta Medicala Comunitara aflata în subordinea primului-ministru, denumita în continuare Comisia.
(2)Comisia se constituie dintr-un presedinte si un numar impar de membri, reprezentanti ai Ministerului Sanatatii Publice, Ministerului Muncii, Solidaritatii Sociale si Familiei, Autoritatii Nationale pentru Persoanele cu Handicap, Agentiei Nationale pentru Protectia Familiei, Ministerului Administratiei si Internelor, precum si ai organizatiilor sau asociatiilor autoritatilor locale.
(3)Atributiile, regulamentul de organizare si functionare, precum si componenta nominala a Comisiei se stabilesc prin hotarâre a Guvernului.

Art. 129
(1)Comisia se întruneste în sedinte ordinare de doua ori pe an si în sedinte extraordinare ori de câte ori este nevoie.
(2)Comisia primeste sinteza rapoartelor anuale privind problemele medico-sociale de la nivelul comunitatilor.

Art. 130
Comisia are urmatoarele atributii:
a)realizeaza Strategia nationala în domeniul asistentei medicale comunitare;
b)întocmeste lista de prioritati care sa raspunda nevoilor identificate la nivelul comunitatilor;
c)propune ordonatorului de credite necesarul de fonduri pentru desfasurarea activitatilor din domeniul asistentei medicale comunitare.

Art. 131
Comisia îsi realizeaza atributiile prevazute la art. 130 cu suportul Unitatii de Management al Programelor de Asistenta Medicala Comunitara.

Art. 132
(1)Pentru realizarea programelor nationale de asistenta medicala comunitara se înfiinteaza Unitatea de Management al Programelor de Asistenta Medicala Comunitara (UMPAMC) în cadrul Scolii Nationale de Sanatate Publica si Management Sanitar, denumita în continuare UMPAMC.
(2)UMPAMC are drept atributie principala sprijinul tehnic si metodologic pentru Comisia Interdepartamentala pentru Asistenta Medicala Comunitara.

Art. 133
Pentru realizarea atributiilor, UMPAMC poate solicita expertiza si suportul tehnic al specialistilor din institutiile aflate în subordinea si/sau în coordonarea Ministerului Sanatatii Publice, Ministerului Muncii, Solidaritatii Sociale si Familiei, Autoritatii Nationale pentru Protectia Drepturilor Copilului, Ministerului Administratiei si Internelor, Ministerului Finantelor Publice si a altor organe ale autoritatii centrale cu responsabilitati în domeniu.

Art. 134
Programele nationale de asistenta medicala comunitara se deruleaza prin institutiile aflate în subordinea si/sau în coordonarea Ministerului Sanatatii Publice, Ministerului Muncii, Solidaritatii Sociale si Familiei, Ministerului Administratiei si Internelor si a ministerelor si institutiilor cu retea sanitara proprie.

CAPITOLUL III: Beneficiarii, obiectivele si acordarea serviciilor si activitatilor de asistenta medicala comunitara

Art. 135
(1)Beneficiarul serviciilor si activitatilor de asistenta medicala comunitara este comunitatea dintr-o arie geografica definita, precum: judetul, orasul, comuna, satul, dupa caz, iar în cadrul acesteia în mod deosebit categoriile de persoane vulnerabile.

(2)Categoriile de persoane vulnerabile sunt persoanele care se gasesc în urmatoarele situatii:
a)nivel economic sub pragul saraciei;
b)somaj;
c)nivel educational scazut;
d)diferite dizabilitati, boli cronice;
e)boli aflate în faze terminale, care necesita tratamente paleative;
f)graviditate;
g)vârsta a treia;
h)vârsta sub 5 ani;
i)fac parte din familii monoparentale.

Art. 136

(1)Serviciile si activitatile de asistenta medicala comunitara sunt derulate de urmatoarele categorii profesionale:
a)asistent social;
b)asistent medical comunitar;
c)mediator sanitar;
d)asistent medical comunitar de psihiatrie;
e)asistent medical de îngrijiri la domiciliu.
(2)Categoriile profesionale prevazute la alin. (1) lit. b)-d) se încadreaza cu contract individual de munca pe perioada determinata la unitatile sanitare desemnate, iar cheltuielile de personal se suporta în cadrul programelor nationale de sanatate.
(2)Categoriile profesionale prevazute la alin. (1) lit. b) si d) se încadreaza cu contract individual de munca pe întreaga perioada de derulare a programului, ca actiune multianuala, la unitatile sanitare desemnate, iar cheltuielile de personal se suporta în cadrul programelor nationale de sanatate.

(la data 30-iun-2008 Art. 136, alin. (2) din titlul V, capitolul III modificat de Art. I, punctul 26. din Ordonanta urgenta 93/2008 )
(2)Categoriile profesionale prevazute la alin. (1) lit. b)-d) se încadreaza cu contract individual de munca pe întreaga perioada de derulare a programului, ca actiune multianuala, la unitatile sanitare desemnate, iar cheltuielile de personal se suporta în cadrul programelor nationale de sanatate.

(la data 15-aug-2008 Art. 136, alin. (2) din titlul V, capitolul III rectificat de Actul din Rectificare din 2008 )
(3)Categoriile profesionale prevazute la alin. (1) colaboreaza cu autoritatile locale si cu serviciile de asistenta medicala si sociala.
(4)Categoriile profesionale care activeaza în domeniul asistentei medicale comunitare se includ în Clasificarea Ocupatiilor din România (C.O.R.).

Art. 137
Obiectivele generale ale serviciilor si activitatilor de asistenta medicala comunitara sunt:
a)implicarea comunitatii în identificarea problemelor medico-sociale ale acesteia;
b)definirea si caracterizarea problemelor medico-sociale ale comunitatii;
c)dezvoltarea programelor de interventie, privind asistenta medicala comunitara, adaptate nevoilor comunitatii;
d)monitorizarea si evaluarea serviciilor si activitatilor de asistenta medicala comunitara;
e)asigurarea eficacitatii actiunilor si a eficientei utilizarii resurselor.

Art. 138
Obiectivele generale ale asistentei medicale comunitare sunt:
a)educarea comunitatii pentru sanatate;
b)promovarea sanatatii reproducerii si a planificarii familiale;
c)promovarea unor atitudini si comportamente favorabile unui stil de viata sanatos;
d)educatie si actiuni directionate pentru asigurarea unui mediu de viata sanatos;
e)activitati de prevenire si profilaxie primara, secundara si tertiara;
f)activitati medicale curative, la domiciliu, complementare asistentei medicale primare, secundare si tertiare;
g)activitati de consiliere medicala si sociala;
h)dezvoltarea serviciilor de îngrijire medicala la domiciliu a gravidei, nou-nascutului si mamei, a bolnavului cronic, a bolnavului mintal si a batrânului;
i)activitati de recuperare medicala.

CAPITOLUL IV: Finantare

Art. 139
Finantarea programelor de asistenta comunitara se realizeaza cu fonduri din bugetul de stat, bugetul autoritatilor locale, precum si din alte surse, inclusiv din donatii si sponsorizari, în conditiile legii.

CAPITOLUL V: Dispozitii finale

Art. 140

1.Ministerul Sanatatii Publice va elabora, în colaborare cu Ministerul Muncii, Solidaritatii Sociale si Familiei si Ministerul Administratiei si Internelor, norme de aplicare a prezentului titlu, în termen de 30 de zile de la data intrarii în vigoare a acestuia.
*) - TITLUL V intra în vigoare la 30 de zile de la publicare (n.n. - vezi art. 863 lit. b)

(la data 01-ian-2009 titlul V abrogat de Art. 26 din capitolul VI din Ordonanta urgenta 162/2008 )
